longs peak | PeakMind
Tags:Brian, longs peak, The Loft
Tags:13ers, 14ers, Alpine Rock, Brian, longs peak, mt meeker, RMNP
Posted in 13ers, 14ers, Alpine Rock, mountaineering, Trip Reports | 1 Comment » Versindaba » Roggeveld
Posts Tagged ‘Roggeveld’
Andries Bezuidenhout. Die Roggeveld se eskarp
Johannesburg lyk groen, groen, groen, ná ŉ paar weke in die Karoo. By Sutherland met Ouberg se pas afgery, van die Roggeveld na die Tankwa-karoo, met die pad wat generasies reeds gebruik word om skape af te jaag tydens die winter, na die warmer dele in die vallei. Dele van die Tankwa-karoo is seker die naaste wat ons aan die Namib sal kom. ŉ Mens kan verstaan hoekom ŉ boerdery met skape hier nie op sy eie sal uitwerk nie. Nicol en Marina van der Merwe boer steeds met hulle dorpers op hierdie trekboermanier. Hulle plaas grens aan die eskarp. Teen sononder het ons hier oor die vallei gekyk, die Cederberge doer op die horison gesien. Baie gedink aan Hierdie lewe, Karel Schoeman se boek wat hier afspeel. Ook aan NP van Wyk Louw gedink, weer Antjie Krog se lesing oor sy “beautiful woorde” gelees. ŉ Aantal plase behoort aan ŉ ene NP van Wyk. Neem aan dis die ma se kant; kan nie nou onthou nie, al het ek jare gelede Steyn se dubbelloopbiografie gelees. Hier is my tentatiewe kommentaar op die wêreld van Louw:
Vreemd hoe die sterre prut vannag,
kaal deur die oog beskou, ŉ donker brousel,
maar as jy hiér – op die Roggeveld se skurwe eskarp,
ver van fabriek en brandende stad –
in die duisternis roer met lens en silinder,
kan jy Sirius aanstip, daardie witwarm son,
selfs die mane geslingervel om Jupiter, die reus,
nóg wêrelde wat swerk in die wolk van Magellaan
en in elke ster wat uitbrand ontkiem ontelbaar meer.
Ja, ŉ sterrewag moet skerp kan kyk,
want alles bars in skille na buite,
vanaf ŉ pit iewers, een of ander tyd,
lank voor die woord.
Eeue reeds, maar steeds te laat,
volg ons dié trajek met passer en teleskoop.
Ek swaai die buis te na aan die maan,
die sekel blits, my pupille ŉ seeroos,
kramp toe, en kyk ek meteens na binne,
na ŉ stomme heelal wat in my oogbal ontplof.
Tags: NP van Wyk Louw, Roggeveld, Sutherland, Tankwa-karoo